**Nerli There** er et band fra Molde-området. De spiller voksen rock som drar sterke veksler på sørstatsrock, blues, soul og country.

Historie
--------

Nerli There ble startet da Mats Nerli (vokal og gitar), Bjørn Ove Hagset (bass) og Kåre Amundsen (slagverk) traff hverandre på musikklubben Silverfox under Jamsessions. De ønsket å starte noe sammen, og dannet bandet Nerli There. Med seg i bandet fikk de også André Gussiås på tangenter og Hallgeir Solli på gitar. Nerli There startet med å spille coverlåter sammen, men følte etterhvert at det gikk såpass bra at de ønsket å spille inn en egenskrevet plate. Albumet *Nerli There and Everywhere* ble sluppet i 2010. Her har Mats Nerli skrevet alle låter, med unntak av *Nearly There and Everywhere* som er skrevet av Øystein Sletvold. Albumet ble tatt opp i studio hos Bjørn Ove Hagset.

Etterhvert skjedde det litt forandringer i besetningen til bandet. Bjørn Ove, Kåre og Hallgeir forlot bandet, mens Magne Steinsvoll(gitar), Stian Rekdal(trommer) og Endre Hindhammer(bass) kom inn. I 2012 ga bandet med sin nye besetning ut plate nummer to, *Dust and Wind*. Tittelsporet på dette albumet er skrevet av Mats Nerli og er inspirert av hans opplevelse av 22.Juli 2011. Han og en vennegjeng var på en tur til Irland hvor de opplevde en sterk medfølelse og medmenneskelighet fra irene rundt seg etter terrorangrepene i Norge, noe som endte opp som inspirasjon til låten. Albumet har også en coverlåt, *Out for the Weekend*, som er skrevet av Jan Ketil Duaas. Teksten til *You Belong* er dessuten skrevet av Øystein Sletvold, mens resten av sporene er skrevet av Mats Nerli selv.

Deres tredje album *Home Will Never Be The Same* ble sluppet våren 2014. Denne gangen var de i Ocean Sound Recordings studio på Giske for å spille inn albumet. Alle låtene på platen er skrevet av vokalist Mats Nerli, med unntak av *Ain't A Soul* som ble skrevet i samarbeid med Knut Bjørnar Asphol, og *Tear Down The Moon* som ble skrevet sammen med Hallgeir Solli. Gjesteartisten Tone Lise Ramstad Asphol bidrog med vokal på låten *Everything For Your Smile*.

2. januar 2016 spilte bandet inn et live-album i Kleive Grendahus. Albumet *Chemistry: Live* ble sluppet 13. mai samme år. Den inneholder et spor, *One Rainy Night,* som kun er å finne på denne innspillingen 

Studioalbum nummer fire, *The 4th Coming*, hadde plateslipp den 22. oktober 2016. Dette albumet ble utgitt både på CD og vinyl. Her var det også flere gjestemusikere med på noen av sporene. På låten *We belong together* er det med en blåserekke bestående av Gunnar Bech, Pål Elnan og Sven Bernt Ellingsæter. Vokalist Tonje Hjemli Holen synger duett sammen med Mats Nerli på sporet *Would You Love Me Anyway*. Hjemli Holen har gjentatte ganger gjort denne låten med bandet live, deriblant under plateslippet. Det avsluttende sporet på albumet, *Still Here*, er instrumentert med cello, spilt av Marit Aspås. 

I 2018 forlot gitarist Magne Steinsvoll bandet, og siden har den tidligere gitaristen Hallgeir Solli kommet inn igjen og opptrådt live med bandet. 

Nerli There spiller rundt om i fylket de kommer fra, Møre og Romsdal, men beveger seg også en del utenfor fylkesgrensene. De opptrer først og fremst med egen musikk, i tillegg til noen coverlåter fra andre band. Nerli's tekster kan handle om alt fra kjærlighet på godt og vondt, livets kamper, opp- og nedturer, tap og vinn. Han tar for seg temaer som lytteren kan ha muligheten til å kjenne seg igjen i, og knytte seg til på sin måte.

Diskografi
----------

### Nerli There and Everywhere (2010)

1. Me and the Moon (3:30)
2. Turn The Tide (4:31)
3. Little Bird (5:46)
4. Nothing More Than Black and White (4:54)
5. Don't Kick My Faith Away (4:33)
6. The Road From Bad to Worse (3:59)
7. Nearly There and Everywhere (5:15)
8. The Roaming Sky (4:45)
9. I Don't Know (4:03)
10. Me and You (4:09)
11. The Right Man (5:18)
12. While the Drunks Slept in Motels (4:34)

### Dust and Wind (2012)

1. God, It's Good Being Alone Again (3:56)
2. Force Myself Into Loving You (4:08)
3. King and Queen (5:19)
4. Please Come Home (3:36)
5. Quite A Ladies Man (7:02)
6. Are You Staying Home (3:24)
7. You Belong (4:27)
8. Couldn't Find My Car (3:44)
9. Dust And Wind (4:39)
10. Perfect You (5:57)
11. Me And I Alone (3:51)
12. A Chance (3:53)
13. Out For The Weekend (3:03)
14. Repeating Sighs (5:53)

### Home Will Never Be The Same (2014)

1. This Beautiful Day (3:07)
2. Ain't A Soul (3:49)
3. November Morning (3:24)
4. Close Your Eyes (4:32)
5. Everything For Your Smile (5:46)
6. Nightwanderer (4:16)
7. Peace In My Dream (6:21)
8. Story Change The Dream (6:11)
9. Tear Down The Moon (4:05)
10. Chemistry (3:59)
11. Blinders (5:58)

  

### The 4th coming (2016)

1. Wise to go (3:47)
2. No Magic or Mystery (4:26)
3. We Belong Together (3:32)
4. Take My Hand (3:53)
5. I Can't Get Out (4:07)
6. Tell Me (4:14)
7. So-Called Friend (5:50)
8. Devil's Den (4:08)
9. I Just Can't Forget (5:42)
10. Last Year (5:33)
11. Would You Love Me Anyway (4:35)
12. Still Here (4:02)

Referanser
----------

1. ↑  «Arkivert kopi». Arkivert fra originalen 4. mars 2016. Besøkt 29. juni 2013.
2. ↑
3. ↑
4. ↑  «Discogs, Chemistry Live». Besøkt 03.11.2019.
5. ↑  «Discogs, The 4th Coming». Besøkt 03.11.2019.

Eksterne lenker
---------------

* Offisielt nettsted Rediger på Wikidata